FOR ABONNENTER

Automatisk oplæsning

Der er ikke oplæsning af denne artikel, så den oplæses derfor med maskinstemme. Kontakt os gerne på automatiskoplaesning@pol.dk, hvis du hører ord, hvis udtale kan forbedres. Du kan også hjælpe ved at udfylde spørgeskemaet herunder, hvor vi spørger, hvordan du har oplevet den automatiske oplæsning. Spørgeskema om automatisk oplæsning

Der er vel ikke noget emne i dansk politik, der har fyldt mere på dagsordenen de seneste 15 år, end indvandrere, flygtninge og religionen islam. Utallige gange er det blevet debatteret, om personer med denne religion er så anderledes, at de aldrig vil finde sig til rette i det danske samfund. Politisk har tonen ofte været hård og uforsonlig - fra begge fløje.

Nu peger en ny undersøgelse i retning af, at en del danskere føler sig så fremmede over for muslimer, at de ikke ønsker, at personer med den religion kommer tæt ind i deres liv. I modsætning hertil forholder det sig med jøder og katolikker, hvor folk er meget mere tilbøjelige til at trække på skuldrene - måske ud fra den forestilling, at de kulturelle og religiøse forskelle her er mindre.

Mere end en tredjedel af de adspurgte - 37 procent - svarer således i en spørgeundersøgelse gennemført af Megafon, at de helst vil undgå, at en muslim bliver gift ind i den nærmeste familie. Undersøgelsen er gennemført blandt 1.042 respondenter 6-7. juni 2016. De adspurgte har fået stillet spørgsmålet »Er der nogle af følgende situationer, du helst vil undgå« og er blevet præsenteret for ni forskellige scenarier samt »ingen af disse« og »ved ikke«. Man kan vælge flere scenarier.